CELEX: 62009CJ0518
Language: mt
Date: 2011-07-21 00:00:00
Title: Sentenza tal-Qorti tal-Ġustizzja (il-Ħames Awla) tal-21 ta' Lulju 2011. # Il-Kummissjoni Ewropea vs ir-Repubblika Portugiża. # Nuqqas ta' Stat li jwettaq obbligu - Libertà ta' stabbiliment u libertà li jiġu pprovduti servizzi - Eżerċizzju tal-attivitajiet ta' tranżazzjoni fuq il-proprjetà immobbli. # Kawża C-518/09.

Sentenza tal-Qorti tal-Ġustizzja (Il-Ħames Awla) tal-21 ta’ Lulju 2011 – Il‑Kummissjoni vs Il-Portugall
      (Kawża C-518/09)
      “Nuqqas ta’ Stat li jwettaq obbligu – Libertà ta’ stabbiliment u libertà li jiġu pprovduti servizzi – Eżerċizzju tal-attivitajiet ta’ tranżazzjoni fuq il-proprjetà immobbli”
      1.                     Libertà ta’ stabbiliment - Libertà li jiġu pprovduti servizzi - Restrizzjonijiet - Leġiżlazzjoni nazzjonali li ma tagħmilx
            distinzjoni bejn il-libertà ta’ stabbiliment u l-libertà li jiġu pprovduti servizzi għall-impriżi li jipprovdu senserija fuq
            il-proprjetà immobbli u l-aġenti ta’ proprjetà immobbli - Obbligu impost fuq impriżi li jipprovdu senserija fuq il-proprjetà
            immobbli u fuq l-aġenti tal-proprjetà immobbli stabbiliti fi Stat Membru ieħor li joħolqu aġenzija immobiljari fl-Istat Membru
            kkonċernat sabiex ikunu jistgħu jeżerċitaw l-attività tagħhom hemmhekk - Inammissibbiltà - Ġustifikazzjoni - Assenza (Artikoli
            49 TFUE u 56 TFUE) (ara l-punti 61-75, 87 u d-dispożittiv)
      2.                     Libertà li jiġu pprovduti servizzi - Restrizzjonijiet - Leġiżlazzjoni nazzjonali li timponi, minn naħa, fuq impriżi li jipprovdu
            senserija fuq il-proprjetà immobbli u fuq l-aġenti tal-proprjetà immobbli l-obbligu li jissottoskrivu f’assigurazzjoni konformi
            mal-leġiżlazzjoni ta’ dan l-Istat Membru u li jiddisponu minn kapital tagħhom stess li jkollu bilanċ pożittiv u, min-naħa
            l-oħra, li jissuġġettaw impriżi bħal dawn għall-kontroll dixxiplinari sħiħ tal-organu nazzjonali responsabbli mis-settur tal-kostruzzjoni
            - Inammissibbiltà - Ġustifikazzjoni - Assenza (Artikolu 56 TFUE) (ara l-punti 76-84, 87 u d-dispożittiv)
      3.                     Libertà li jiġu pprovduti servizzi - Restrizzjonijiet - Leġiżlazzjoni nazzjonali li timponi fuq l-impriżi li jipprovdu senserija
            fuq il-proprjetà immobbli l-obbligu li jeżerċitaw l-attività tagħhom b’mod esklużiv bl-eċċezzjoni tal-amministrazzjoni ta’
            beni f’isem terz, u għall-aġenti tal-proprjetà immobbli l-obbligu li jeżerċitaw l-attività tagħhom b’mod esklużiv - Inammissibbiltà
            - Ġustifikazzjoni - Assenza (Artikolu 56 TFUE) (ara l-punti 64-66, 85-87 u d-dispożittiv)
      Suġġett
      
         
               Nuqqas ta’ Stat li jwettaq obbligu - Ksur tal-Artikoli 49 TFUE u 56 TFUE -Eżerċizzju tal-attivitajiet ta’ tranżazzjoni fuq
                  proprjetà immobbli.
               
            Dispożittiv
      
         
                  1)
               
               
                  
               
               
                  	Ir-Repubblika Portugiża,
               
            –        billi ppermettiet l-eżerċizzju ta’ attivitajiet ta’ senserija fuq il-proprjetà immobbli biss fil-kuntest ta’ aġenzija tal-proprjetà
         immobbli;
      
      –        billi imponiet fuq impriżi li jipprovdu senserija fuq il-proprjetà immobbli u fuq l-aġenti tal-proprjetà immobbli stabbiliti
         fi Stati Membri oħra l-obbligu li jkopru r-responsabbiltà professjonali tagħhom permezz tas-sottoskrizzjoni f’assigurazzjoni
         konformi mal-leġiżlazzjoni Portugiża;
      
      –        billi imponiet fuq impriżi li jipprovdu senserija fuq il-proprjetà immobbli stabbiliti fi Stati Membri oħra l-obbligu li jiddisponu
         minn kapital tagħhom stess li jkollu bilanċ pożittiv fis-sens ta’ din il-leġiżlazzjoni, u
      
      –        billi ssuġġettat lill-impriżi li jipprovdu senserija fuq il-proprjetà immobbli u fuq l-aġenti tal-proprjetà immobbli stabbiliti
         fi Stati Membri oħra għal kontroll dixxiplinari sħiħ tal-Instituto de Construção e do Imobiliário IP,
      
      naqset milli twettaq l-obbligi tagħha taħt l-Artikolu 56 TFUE, u
      –        billi imponiet fuq impriżi li jipprovdu senserija fuq il-proprjetà immobbli l-obbligu li jeżerċitaw b’mod esklużiv l-attività
         ta’ senserija fuq il-proprjetà immobbli, ħlief fir-rigward tal-amministrazzjoni ta’ beni immobbli f’isem terzi, u
      
      –        billi imponiet fuq aġenti tal-proprjetà immobbli l-obbligu li jeżerċitaw b’mod esklużiv l-attività ta’ aġent tal-proprjetà
         immobbli,
      
      naqset milli twettaq l-obbligi tagħha taħt l-Artikoli 49 TFUE u 56 TFUE.
      
         
                  2)
               
               
                  
               
               
                  	Ir-Repubblika Portugiża hija kkundannata għall-ispejjeż.